István Örkény

István György Örkény (1912–1979) var en ungarsk forfatter og dramatiker. 

Örkény kom fra en velstående jødisk familie. Han ble utdannet kjemiker i 1934, men begynte å arbeide som skribent etter utdannelsen. Han arbeidet imidlertid som kjemiingeniør i noen år etter at han fikk forbud mot å publisere etter den ungarske oppstanden i 1956. Han gjenopptok forfatterskapet i 1963. 

Örkénys første noveller dreier seg hovedsakelig om de årene han tilbrakte i Sovjetunionen som soldat og krigsfange. Etter hjemkomsten virket han som dramaturg og skrev i første rekke om middelklassens problemer. Han oppnådde størst suksess med teaterstykkene Familien Tót (norsk oversettelse 1978) og Kattelek (norsk oversettelse 1977).

Referanser 

Personer fra Budapest
Ungarske forfattere
Dramatikere
Krigsfanger under andre verdenskrig